Diari Oficial de la Generalitat Valenciana


Sumari del DOGV 7845, del 05-08-2016 (2016/6401)

CORRECCIÓ d'errades de diverses ordres de la Conselleria d'Educació, Investigació, Cultura i Esport, per les quals s'estableixen les bases reguladores per a la concessió de determinades beques o ajudes per a l'alumnat que realitza els seus estudis en universitats de la Comunitat Valenciana..
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7845

Data del DOGV
:   05-08-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/6401


Data del document
:   03-08-2016

Organisme emissor
:   Conselleria d'Educació, Investigació, Cultura i Esport

Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Investigació, Cultura i Esport
    * legislació

CORRECCIÓ d'errades de diverses ordres de la Conselleria d'Educació, Investigació, Cultura i Esport, per les quals s'estableixen les bases reguladores per a la concessió de determinades beques o ajudes per a l'alumnat que realitza els seus estudis en universitats de la Comunitat Valenciana..  
 [2016/6401]  
Advertits alguns errors en el text de diverses ordres de la Conselleria d'Educació, Investigació, Cultura i Esport, per les quals s'estableixen les bases reguladores per a la concessió de beques per a l'alumnat que realitza els seus estudis en universitats de la Comunitat Valenciana, es procedeix a efectuar les oportunes rectificacions.  
  
1. Ordre 21/2016, de 10 de juny, de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de les beques per a la realització d'estudis universitaris a les universitats de la Comunitat Valenciana.  
  
1.1. En l'article 5, Requisits generals exigibles, apartat a.  
On diu:  
«a) Ser espanyol/a, o posseir la nacionalitat d'un estat membre de la Unió Europea. En el cas de personal ciutadà de la Unió o dels seus familiars, beneficiaris dels drets de lliure circulació i residència, es requerirà que tinguen la condició de residents permanents o que acrediten ser personal treballador per compte propi o d'altri.  
Tindran la consideració de «familiars» el cònjuge o la parella de la unió de fet formalitzada així com els ascendents directes a càrrec i els descendents directes a càrrec menors de 21 anys.  
En el supòsit d'estrangers no comunitaris, s'aplicarà el que disposa la normativa sobre drets i llibertats de les persones estrangeres a Espanya i la seua integració social»;  
  
Ha de dir:  
«a) Ser espanyol o posseir la nacionalitat d'un estat membre de la Unió Europea; no és exigible la condició de residents permanents o l'acreditació de treballar per compte propi o d'altri, per a l'obtenció de beca de matrícula, segons l'apartat 1 de l'article 4 del Reial Decret 1721/2007, de 21 de desembre, pel qual s'estableix el sistema de beques i altres ajudes a l'estudi personalitzades (BOE 15, 17.01.2008), modificat pel Reial Decret 472/2014, de 13 de juny.  
D'altra banda, de conformitat amb el que disposa la Llei 4/2000, d'11 de gener, sobre drets i llibertats dels estrangers a Espanya i la seua integració social, modificada per la Llei Orgànica 8/2000, de 22 de desembre, els estudiants estrangers no comunitaris hauran d'acreditar la condició de residents permanents o ser treballadors per compte propi o d'altri, i quedaran exclosos de concórrer a aquestes beques els qui es troben en situació d'estada».  
  
1.2. En l'article 10, Patrimoni, punt 4.  
On diu:  
«També es denegarà la beca quan el volum de facturació de les activitats econòmiques de què siguen titulars els membres computables de la unitat familiar del sol·licitant de la beca supere el llindar que s'establisca»;  
  
Ha de dir:  
«També es denegarà la beca sol·licitada quan la suma dels ingressos procedents d'activitats econòmiques de les quals siguen titulars els membres computables de la família, en estimació directa o en estimació objectiva, siga superior a l'import que determine la convocatòria».  
  
  
2. Ordre 24/2016, de 10 de juny, de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de les beques per a l'alumnat que finalitzarà els estudis universitaris en les universitats públiques de la Comunitat Valenciana.  
  
En l'article 10, Patrimoni, punt 4.  
On diu:  
«També es denegarà la beca quan el volum de facturació de les activitats econòmiques de què siguen titulars els membres computables de la unitat familiar del sol·licitant de la beca o ajuda supere el llindar que s'establisca»;  
  
Ha de dir:  
«També es denegarà la beca sol·licitada quan la suma dels ingressos procedents d'activitats econòmiques de les quals siguen titulars els membres computables de la família, en estimació directa o en estimació objectiva, siga superior a l'import que determine la convocatòria».  
  
  
3. Ordre 22/2016, de 10 de juny, de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de les beques salari lligades a la renda per a la realització d'estudis universitaris en les universitats públiques de la Comunitat Valenciana.  
  
En l'article 10, Patrimoni, punt 4.  
On diu:  
«També es denegarà la beca quan el volum de facturació de les activitats econòmiques de què siguen titulars els membres computables de la unitat familiar del sol·licitant de la beca o ajuda supere el llindar que s'establisca»;  
  
Ha de dir:  
«També es denegarà la beca sol·licitada quan la suma dels ingressos procedents d'activitats econòmiques de les quals siguen titulars els membres computables de la família, en estimació directa o en estimació objectiva, siga superior a l'import que determine la convocatòria».  
  
  
4. Ordre 30/2016, de 20 de juny, de la Conselleria d'Educació, Investigació, Cultura i Esport, per la qual s'estableixen les bases reguladores de les ajudes per a complementar les beques per a l'activitat de mobilitat d'estudiants per estudis del Programa Erasmus+, pertanyents a institucions públiques d'educació superior de la Comunitat Valenciana.  
  
  
En l'article 3, Requisits, punt 4, s'ha d'afegir el punt següent:  
  
«4.3. Ensenyances artístiques superiors.»  
  
València, 3 d'agost de 2016. El conseller d'Educació, Investigació, Cultura i Esport: Vicent Marzà Ibáñez.